2021. gada 25. februārī Noteikumi Nr. 131

Rīgā (prot. Nr. 20 11. §)

**Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Izglītības un zinātnes ministrijas padotībā esošo profesionālās izglītības iestāžu sniegto maksas pakalpojumu cenrādi.

2. Profesionālās izglītības iestādes sniedz maksas pakalpojumus saskaņā ar cenrādi (pielikums).

3. Par cenrāža I nodaļas 1.1. apakšpunktā, II nodaļas 1.1. apakšpunktā, III nodaļas 1.1. apakšpunktā, V nodaļas 1.1. un 1.2. apakšpunktā, VI nodaļas 1.1. apakšpunktā, VII nodaļas 1.1. apakšpunktā, VIII nodaļas 1.1. un 1.2. apakšpunktā, IX nodaļas 1.1. apakšpunktā, X nodaļas 1.1. apakšpunktā, XI nodaļas 1.1. apakšpunktā, XII nodaļas 1.1. apakšpunktā, XIV nodaļas 1.2. apakšpunktā, XV nodaļas 1.1. apakšpunktā, XVI nodaļas 1.1. apakšpunktā, XVII nodaļas 1.1., 1.2. un 1.3. apakšpunktā, XVIII nodaļas 1.1. apakšpunktā, XIX nodaļas 1.1. apakšpunktā un XX nodaļas 1.1. apakšpunktā minētajiem pakalpojumiem maksu neiekasē no izglītojamiem, kuri ir bāreņi vai bez vecāku gādības palikuši bērni (uzrādot statusu apliecinošu dokumentu).

4. Maksai par cenrāža I nodaļas 1.1. apakšpunktā, II nodaļas 1.1. apakšpunktā, III nodaļas 1.1. apakšpunktā, V nodaļas 1.1. un 1.2. apakšpunktā, VI nodaļas 1.1. apakšpunktā, VII nodaļas 1.1. apakšpunktā, VIII nodaļas 1.1. un 1.2. apakšpunktā, IX nodaļas 1.1. apakšpunktā, X nodaļas 1.1. apakšpunktā, XI nodaļas 1.1. apakšpunktā, XII nodaļas 1.1. apakšpunktā, XIV nodaļas 1.2. apakšpunktā, XV nodaļas 1.1. apakšpunktā, XVI nodaļas 1.1. apakšpunktā, XVII nodaļas 1.1., 1.2. un 1.3. apakšpunktā, XVIII nodaļas 1.1. apakšpunktā, XIX nodaļas 1.1. apakšpunktā un XX nodaļas 1.1. apakšpunktā minētajiem pakalpojumiem noteikta 50 % atlaide šādiem izglītojamiem:

4.1. izglītojamiem no ģimenēm, kurām piešķirts trūcīgas vai maznodrošinātas ģimenes statuss (uzrādot attiecīgo statusu apliecinošu dokumentu);

4.2. izglītojamiem ar invaliditāti (uzrādot invaliditātes apliecību);

4.3. izglītojamiem no daudzbērnu ģimenēm (uzrādot Latvijas Goda ģimenes apliecību "3+ Ģimenes karte" un personu apliecinošu dokumentu, skolēna apliecību vai daudzbērnu ģimenes statusu apliecinošus dokumentus).

5. Atzīt par spēku zaudējušiem Ministru kabineta 2017. gada 16. augusta noteikumus Nr. 484 "Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis" (Latvijas Vēstnesis, 2017, 166. nr.).

Ministru prezidents A. K. Kariņš

Izglītības un zinātnes ministre I. Šuplinska